title: Vykonávacia smernica Komisie 2012/1/EÚ zo 6. januára 2012 , ktorou sa mení a dopĺňa príloha I k smernici Rady 66/402/EHS, pokiaľ ide o podmienky, ktoré musí spĺňať plodina Oryza sativa  Text s významom pre EHP

text:
               7.1.2012

               SK

               Úradný vestník Európskej únie

               L 4/8

         VYKONÁVACIA SMERNICA KOMISIE 2012/1/EÚ
   zo 6. januára 2012,
   ktorou sa mení a dopĺňa príloha I k smernici Rady 66/402/EHS, pokiaľ ide o podmienky, ktoré musí spĺňať plodina Oryza sativa
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 21a,
   keďže:

               (1)

               Z nedávnych informácií a štúdií poskytnutých členskými štátmi vyplýva, že je potrebné zaviesť prahovú hodnotu, ktorá sa bude vzťahovať na prítomnosť rastlín infikovaných Fusarium fujikuroi na poliach, na ktorých sa produkuje osivo Oryza sativa, keďže Fusarium fujikuroi spôsobuje škody na ryži a nedá sa účinne ošetriť pomocou dostupných prípravkov na ochranu rastlín. Uvedené štúdie takisto ukázali, že je potrebné znížiť prítomnosť divorastúcich rastlín alebo červenozrnných rastlín na poliach, na ktorých sa produkuje osivo Oryza sativa, keďže pri súčasnej prahovej hodnote sú výnos aj kvalita osiva ryže podstatne znížené.

               (2)

               Vzhľadom na uvedenú skutočnosť by sa mala stanoviť prahová hodnota prítomnosti rastlín infikovaných Fusarium fujikuroi na poliach, na ktorých sa produkuje osivo Oryza sativa, a zároveň by sa mala znížiť prahová hodnota prítomnosti divorastúcich rastlín alebo červenozrnných rastlín na poliach, na ktorých sa produkuje osivo Oryza sativa, pri produkcii osiva kategórie „certifikované osivo“. Uvedené prahové hodnoty by sa mali stanoviť na základe štúdií, ktoré vykonali členské štáty.

               (3)

               Smernica 66/402/EHS by sa preto mala zodpovedajúcim spôsobom zmeniť a doplniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,

         PRIJALA TÚTO SMERNICU:
   Článok 1
   Zmeny a doplnenia smernice 66/402/EHS
   V prílohe I k smernici 66/402/EHS sa bod 3.A. nahrádza takto:

               „A.

               Oryza sativa:
               Počet rastlín, v prípade ktorých je zrejmé, že sú infikované Fusarium fujikuroi, nesmie prekročiť:

                           —

                           2 na 200 m2 pri produkcii základného osiva,

                           —

                           4 na 200 m2 pri produkcii certifikovaného osiva prvej generácie,

                           —

                           8 na 200 m2 pri produkcii certifikovaného osiva druhej generácie.

                     Počet rastlín, v prípade ktorých je zrejmé, že ide o divorastúce rastliny alebo červenozrnné rastliny, nesmie prekročiť:

                           —

                           0 pri produkcii základného osiva,

                           —

                           1 na 100 m2 pri produkcii certifikovaného osiva prvej generácie,“

         Článok 2
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. mája 2012. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť siedmym dňom po jej uverejnení v Úradnom vestníku Európskej únie.

   Článok 4
   Adresáti
   Táto smernica je určená členským štátom.

      V Bruseli 6. januára 2012

            Za Komisiu

            predseda

         José Manuel BARROSO

      (1)  Ú. v. ES 125, 11.7.1966, s. 2309/66.


title: Delegovaná smernica Komisie 2014/3/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre marker z octanu olovnatého používaný v stereotaktických rámoch na fixáciu hlavy pri počítačovej tomografii (CT) a magnetickej rezonancii (MRI) a v lokalizačných systémoch pre ožarovače na gamaterapiu a pre vybavenie na nukleárnu medicínu  Text s významom pre EHP

text:
               9.1.2014

               SK

               Úradný vestník Európskej únie

               L 4/49

         DELEGOVANÁ SMERNICA KOMISIE 2014/3/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre marker z octanu olovnatého používaný v stereotaktických rámoch na fixáciu hlavy pri počítačovej tomografii (CT) a magnetickej rezonancii (MRI) a v lokalizačných systémoch pre ožarovače na gamaterapiu a pre vybavenie na nukleárnu medicínu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Octan olovnatý je najvhodnejšia látka na použitie ako marker do rámov na fixáciu hlavy používaných na lokalizáciu pri rádioterapii a odstraňovaní nádorov pomocou žiarenia gama.

               (3)

               Nahradiť olovo v uvedených použitiach alebo od jeho používania ustúpiť je vedecky a technicky neuskutočniteľné a ani v blízkej budúcnosti sa za olovo pravdepodobne nenájde použiteľná náhrada.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 22:

                  „22.

                  Marker z octanu olovnatého používaný v stereotaktických rámoch na fixáciu hlavy pri počítačovej tomografii (CT) a magnetickej rezonancii (MRI) a v lokalizačných systémoch pre ožarovače na gamaterapiu a pre vybavenie na nukleárnu medicínu. Platí do 30. júna 2021.“


title: Vykonávacia smernica Komisie 2011/39/EÚ z  11. apríla 2011 , ktorou sa mení a dopĺňa smernica Rady 91/414/EHS s cieľom zaradiť fenazachín medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               12.4.2011

               SK

               Úradný vestník Európskej únie

               L 97/30

         VYKONÁVACIA SMERNICA KOMISIE 2011/39/EÚ
   z 11. apríla 2011,
   ktorou sa mení a dopĺňa smernica Rady 91/414/EHS s cieľom zaradiť fenazachín medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sú stanovené podrobné pravidlá vykonávania tretej etapy programu činnosti uvedeného v článku 8 ods. 2 smernice 91/414/EHS, ako aj zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Uvedený zoznam zahŕňal fenazachín.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. Následne sa v súvislosti s nezaradením fenazachínu prijalo rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a odobratí povolení na prípravky na ochranu rastlín obsahujúce tieto látky (4).

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadny a zrýchlený postup pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Grécku, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť takisto spĺňa ostatné vecné a procedurálne požiadavky uvedené v článku 15 nariadenia (ES) č. 33/2008.

               (5)

               Grécko posúdilo doplňujúce údaje, ktoré predložil žiadateľ, a pripravilo doplňujúcu správu. Dňa 28. januára 2010 so správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 28. októbra 2010 predložil Komisii svoj záver v súvislosti s fenazachínom (6). Členské štáty a Komisia v rámci Stáleho výboru pre potravinový reťazec a zdravie zvierat preskúmali návrh hodnotiacej správy, doplňujúcu správu a záver úradu a sfinalizovali ich 11. marca 2011 vo forme revíznej správy Komisie o fenazachíne.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú fenazachín, vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v revíznej správe Komisie. Preto je vhodné zaradiť fenazachín do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (8)

               Bez toho, aby boli dotknuté povinnosti vymedzené v smernici 91/414/EHS v dôsledku zaradenia účinnej látky do prílohy I, po zaradení by sa mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom fenazachínu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v prípade potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie súvisiacej s prílohou III, pokiaľ ide o každý prípravok na ochranu rastlín v prípade každého plánovaného použitia, v súlade s jednotnými zásadami stanovenými v smernici 91/414/EHS.

               (9)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 ods. 2 smernice Rady 91/414/EHS o uvádzaní prípravkov na ochranu rastlín na trh (7), do prílohy I k smernici 91/414/EHS vyplýva, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (10)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (11)

               Rozhodnutím 2008/934/ES sa stanovuje nezaradenie fenazachínu a odobratie povolení pre prípravky na ochranu rastlín obsahujúce uvedenú látku do 31. decembra 2011. Z prílohy k uvedenému rozhodnutiu je potrebné vypustiť riadok týkajúci sa fenazachínu.

               (12)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (13)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Riadok týkajúci sa fenazachínu v prílohe k rozhodnutiu 2008/934/ES sa vypúšťa.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V súlade so smernicou 91/414/EHS členské štáty v prípade potreby do 30. novembra 2011 menia a dopĺňajú alebo odoberajú existujúce povolenia týkajúce sa prípravkov na ochranu rastlín s obsahom fenazachínu ako účinnej látky.
   Do uvedeného dátumu overia najmä to, či sú splnené podmienky stanovené v prílohe I k uvedenej smernici týkajúce sa fenazachínu, s výnimkou podmienok, ktoré sú stanovené v časti B záznamu týkajúceho sa uvedenej účinnej látky, a či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici alebo či má k nej prístup.
   2.   Odchylne od odseku 1 členské štáty prehodnocujú každý povolený prípravok na ochranu rastlín s obsahom fenazachínu ako jedinej účinnej látky alebo jednej z viacerých účinných látok, z ktorých všetky boli najneskôr do 31. mája 2011 zaradené do prílohy I k smernici 91/414/EHS, v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky v prílohe I k uvedenej smernici týkajúcej sa fenazachínu. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po určení uvedeného členské štáty:

               a)

               v prípade prípravku s obsahom fenazachínu ako jedinej účinnej látky, ak je to potrebné, zmenia a doplnia alebo odoberú povolenie najneskôr do 31. mája 2015 alebo

               b)

               v prípade prípravku s obsahom fenazachínu ako jednej z viacerých účinných látok zmenia a doplnia alebo odoberú povolenie, ak je to potrebné, do 31. mája 2015 alebo do dátumu určeného na takúto zmenu a doplnenie alebo odobratie v príslušnej smernici alebo smerniciach, ktorými sa príslušná látka alebo látky doplnili do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 11. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín; Záver z partnerského preskúmania účinnej látky fenazachín z hľadiska posúdenia rizika pesticídov. Vestník EFSA (EFSA Journal) 2010; 8(11):1892. [74 s.]. doi:10.2903/j.efsa.2010.1892. Online verzia: www.efsa.europa.eu.

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Zaradenie platí do

                     Osobitné ustanovenia

                     „345

                     Fenazachín
                     č. CAS: 120928-09-8
                     č. CIPAC: 693

                     4-terc-butylfenetyl chinazolín-4-yl éter

                     ≥ 975 g/kg

                     1. júna 2011

                     31. mája 2021

                     ČASŤ A
                     Môže sa povoliť len použitie ako akaricíd na okrasné rastliny v skleníkoch.
                     ČASŤ B
                     Pri uplatňovaní jednotných zásad prílohy VI sa zohľadňujú závery revíznej správy týkajúcej sa fenazachínu sfinalizovanej v Stálom výbore pre potravinový reťazec a zdravie zvierat 11. marca 2011, a najmä jej dodatky I a II.
                     Pri tomto celkovom hodnotení členské štáty:

                                 (1)

                                 venujú osobitnú pozornosť ochrane vodných organizmov;

                                 (2)

                                 venujú osobitnú pozornosť riziku, ktorému sú vystavené osoby aplikujúce prípravok, a zabezpečia, aby v podmienkach používania bolo predpísané používanie primeraného osobného ochranného výstroja;

                                 (3)

                                 venujú osobitnú pozornosť ochrane včiel a zabezpečia, aby podmienky používania zahŕňali opatrenia na zníženie rizika tam, kde je to potrebné;

                                 (4)

                                 stanovia podmienky používania, ktorými sa zabezpečí, že v plodinách určených na ľudskú a živočíšnu spotrebu nezostanú žiadne rezíduá fenazachínu.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Vykonávacia smernica Komisie (EÚ) 2015/1955 z 29. októbra 2015, ktorou sa menia prílohy I a II k smernici Rady 66/402/EHS týkajúcej sa obchodovania s osivom obilnín (Text s významom pre EHP)

text:
               30.10.2015

               SK

               Úradný vestník Európskej únie

               L 284/142

         VYKONÁVACIA SMERNICA KOMISIE (EÚ) 2015/1955
   z 29. októbra 2015,
   ktorou sa menia prílohy I a II k smernici Rady 66/402/EHS týkajúcej sa obchodovania s osivom obilnín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), a najmä na jej článok 21b,
   keďže:

               (1)

               V posledných rokoch vzrástol počet hybridných odrôd jačmeňa produkovaných technikou cytoplazmatickej samčej sterility, ktoré boli podľa článku 17 smernice Rady 2002/53/ES (2) zaradené do Spoločného katalógu odrôd poľnohospodárskych rastlinných druhov.

               (2)

               Cytoplazmatická samčia sterilita (ďalej len „CMS“) bola akceptovaná na celom svete ako šľachtiteľská technika produkcie hybridných odrôd jačmeňa. Zahŕňa genetický systém, ktorý sa prirodzene vyskytuje v cytoplazme rastlín. Uvedený genetický systém sa môže vniesť do rastlín prostredníctvom kríženia. Na základe tejto techniky možno kombinovať genetickú rozmanitosť dvoch alebo viacerých rodičovských línií. Týmto spôsobom je možné zlepšiť úžitkovosť týchto odrôd v oblastiach, ako sú odolnosť voči chorobám a výnosy. Vzhľadom na technický vývoj je vhodné stanoviť osobitné podmienky pre hybridné odrody jačmeňa.

               (3)

               S ohľadom na technické podobnosti s produkciou osiva hybridov raže a dopyt používateľov po osive hybridov jačmeňa je vhodné stanoviť pre uvedené osivo podobné podmienky, aké sa vzťahujú na osivo hybridov raže.

               (4)

               Skúsenosti ukázali, že použitie osobitného zmiešaného systému produkcie na poli, v kombinácii s rizikami súvisiacimi s počasím v období kvitnutia, by si vyžadovalo zníženie normy pre čistotu odrody na 85 % v prípade, že sa použije technika CMS, čím by sa zabezpečila stabilná produkcia osiva za menej priaznivých poveternostných podmienok. Preto je vhodné povoliť nižšiu úroveň čistoty odrody v porovnaní s úrovňou požadovanou pre iné hybridy.

               (5)

               Prílohy I a II k smernici 66/402/EHS by sa preto mali zodpovedajúcim spôsobom zmeniť.

               (6)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Zmeny smernice 66/402/EHS
   Prílohy I a II k smernici 66/402/EHS sa menia v súlade s prílohou k tejto smernici.
   Článok 2
   Transpozícia
   1.   Členské štáty najneskôr 30. júna 2016 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú od 1. júla 2016.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Bruseli 29. októbra 2015

            Za Komisiu

            predseda

         Jean-Claude JUNCKER

      (1)  Ú. v. ES 125, 11.7.1966, s. 2309/66.

      (2)  Smernica Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (Ú. v. ES L 193, 20.7.2002, s. 1).

      PRÍLOHA
      Prílohy I a II k smernici 66/402/EHS sa menia takto:

                  1.

                  Príloha I sa mení takto:

                              a)

                              Prvá veta bodu 5 sa nahrádza takto: „Plodiny na produkciu certifikovaného osiva hybridov Avena nuda, Avena sativa, Avena strigosa, Oryza sativa, Triticum aestivum, Triticum durum, Triticum spelta a samoopelivého xTriticosecale a plodiny na produkciu certifikovaného osiva hybridov Hordeum vulgare pomocou inej techniky ako cytoplazmatická samčia sterilita (ďalej len ‚CMS‘)“.

                              b)

                              Za bod 5 sa vkladá tento bod:

                                          „5a.

                                          Plodiny na produkciu základného a certifikovaného osiva hybridov Hordeum vulgare pomocou techniky CMS:

                                                      a)

                                                      Plodina musí spĺňať tieto normy, pokiaľ ide o vzdialenosti od susedných zdrojov peľu, ktoré môžu mať za následok nežiaduce cudzoopelenie:

                                                                  Plodina

                                                                  Minimálna vzdialenosť

                                                                  na produkciu základného osiva

                                                                  100 m

                                                                  na produkciu certifikovaného osiva

                                                                  50 m

                                                      b)

                                                      Plodina musí mať dostatočnú odrodovú pravosť a čistotu, pokiaľ ide o charakteristiky komponentov.
                                                      Plodina musí spĺňať predovšetkým tieto normy:

                                                                  i)

                                                                  Percentuálne množstvo rastlín, v prípade ktorých je zrejmé, že nepatria k typu, nesmie prekročiť:

                                                                              —

                                                                              pokiaľ ide o plodiny používané na produkciu základného osiva, 0,1 % v prípade udržujúcej a obnovujúcej línie a 0,2 % v prípade CMS materského komponentu,

                                                                              —

                                                                              pokiaľ ide o plodiny používané na produkciu certifikovaného osiva, 0,3 % v prípade obnovovača a CMS materského komponentu a 0,5 % v prípade, že CMS materský komponent je jediným hybridom.

                                                                  ii)

                                                                  Úroveň samčej sterility materského komponentu musí byť najmenej:

                                                                              —

                                                                              99,7 % v prípade plodín používaných na produkciu základného osiva;

                                                                              —

                                                                              99,5 % v prípade plodín používaných na produkciu certifikovaného osiva.

                                                                  iii)

                                                                  Požiadavky bodov i) a ii) sa preskúmajú vegetačnou skúškou pri následnej úradnej kontrole.

                                                      c)

                                                      Certifikované osivo sa môže vyprodukovať v zmiešanom pestovaní materského komponentu so samčou sterilitou a otcovského komponentu, ktorý obnovuje fertilitu.“

                  2.

                  Príloha II sa mení takto:

                              a)

                              Bod 1.C sa nahrádza takto:
                              „C.   Hybridy Avena nuda, Avena sativa, Avena strigosa, Hordeum vulgare, Oryza sativa, Triticum aestivum, Triticum durum, Triticum spelta a samoopelivého xTriticosecale:

                              Minimálna odrodová čistota osiva kategórie certifikované osivo musí byť 90 %.
                              V prípade Hordeum vulgare vyprodukovanej pomocou CMS musí uvedená čistota dosahovať 85 %. Nečistoty iné ako obnovovač nesmú presiahnuť 2 %.
                              Minimálna odrodová čistota sa preskúma pri následnej úradnej kontrole uskutočnenej na primeranom podiele vzoriek.“

                              b)

                              Nadpis bodu 1.E prílohy II sa nahrádza takto:„E.
                                 Hybridy Secale cereale a CMS hybridy Hordeum vulgare
                                 “.


title: Delegovaná smernica Komisie (EÚ) 2016/1028 z 19. apríla 2016, ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach pre elektrické spoje so snímačmi teploty určitých zariadení (Text s významom pre EHP)

text:
               25.6.2016

               SK

               Úradný vestník Európskej únie

               L 168/13

         DELEGOVANÁ SMERNICA KOMISIE (EÚ) 2016/1028
   z 19. apríla 2016,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre olovo v spájkach pre elektrické spoje so snímačmi teploty určitých zariadení
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie olova v elektrických a elektronických zariadeniach uvedených na trh.

               (2)

               Olovo sa používa na vytvorenie elektrických spojov s kryogénnymi snímačmi zdravotníckych pomôcok, ako aj monitorovacích a kontrolných prístrojov s cieľom predchádzať vzniku hrubých intermetalických fáz, whiskerov a cínového moru. Takéto snímače sa využívajú v niektorých aplikáciách na meranie veľmi nízkych teplôt počas krátkeho obdobia.

               (3)

               Bezolovnaté spájky nemožno využívať v kryogénnych aplikáciách, keďže sú náchylné na cínový mor, ktorý vážne ovplyvňuje spoľahlivosť takýchto zariadení. Je dokázané, že v prípade bežne používaných kryogénnych snímačov neexistujú okrem spájkovania iné alternatívne technológie spájania, ktoré by boli spoľahlivé a zároveň dostupné.

               (4)

               Olovené spájky vo vonkajších kontaktoch snímačov teploty, ktoré sa pravidelne používajú pri teplotách nižších ako – 150 °C, by sa preto mali vyňať do 30. júna 2021 ako výnimka v bode 26 prílohy IV k smernici 2011/65/EÚ. Vzhľadom na inovačné cykly v prípade zdravotníckych pomôcok, ako aj monitorovacích a kontrolných prístrojov je nepravdepodobné, že by trvanie uvedenej výnimky malo negatívny vplyv na inováciu.

               (5)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. apríla 2017. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 19. apríla 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa bod 26 nahrádza takto:

                     „26.

                     Olovo v týchto aplikáciách, ktoré sa za bežných prevádzkových a skladovacích podmienok trvalo používajú pri teplotách nižších ako – 20 °C:

                                 a)

                                 v spájkach na doskách plošných spojov,

                                 b)

                                 v povrchových náteroch na koncovkách elektrických a elektronických komponentov a v náteroch na doskách plošných spojov,

                                 c)

                                 v spájkach na spájanie drôtov a káblov,

                                 d)

                                 v spájkach na spájanie prevodníkov a snímačov.

                           Olovo v spájkach pre elektrické spoje so snímačmi teploty zariadení, ktoré sú navrhnuté na pravidelné používanie pri teplotách nižších ako – 150 °C.
                     Platnosť týchto výnimiek končí 30. júna 2021.“


title: Delegovaná smernica Komisie 2014/75/EÚ z  13. marca 2014 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pri používaní ortuti v žiarivkách so studenou katódou (CCFL) na podsvietenie obrazoviek z tekutých kryštálov s maximálnym obsahom 5 mg na žiarivku, používaných v priemyselných monitorovacích a kontrolných prístrojoch uvedených na trh pred 22. júlom 2017  Text s významom pre EHP

text:
               20.5.2014

               SK

               Úradný vestník Európskej únie

               L 148/84

         DELEGOVANÁ SMERNICA KOMISIE 2014/75/EÚ
   z 13. marca 2014,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pri používaní ortuti v žiarivkách so studenou katódou (CCFL) na podsvietenie obrazoviek z tekutých kryštálov s maximálnym obsahom 5 mg na žiarivku, používaných v priemyselných monitorovacích a kontrolných prístrojoch uvedených na trh pred 22. júlom 2017
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie ortuti v elektrických a elektronických zariadeniach uvedených na trh.

               (2)

               Mnohé priemyselné monitorovacie a kontrolné prístroje (ďalej len „PMKP“) sú vybavené obrazovkou z tekutých kryštálov s podsvietením, v ktorej je potrebné používať žiarivky so studenou katódou (ďalej len „CCFL“) s obsahom ortuti 5 mg. Celkové negatívne vplyvy na životné prostredie, zdravie a bezpečnosť spotrebiteľov spôsobené nahradením CCFL obsahujúcich ortuť v priemyselných monitorovacích a kontrolných prístrojoch pravdepodobne prevážia nad celkovými výhodami z nahradenia pre životné prostredie, zdravie a bezpečnosť spotrebiteľov.

               (3)

               S cieľom umožniť opravy a predĺžiť životnosť výrobkov by sa mala povoliť výnimka z obmedzení vzťahujúcich sa na ortuť v obrazovkách z tekutých kryštálov s podsvietením v CCFL používaných v MPKP. V súlade so zásadou „oprava na stav totožný s výrobou“ by sa výnimka mala uplatňovať na všetky produkty uvedené na trh pred 22. júlom 2017, dokedy musia MPKP spĺňať hraničné hodnoty, a doba platnosti by mala byť 7 rokov od uvedeného dátumu. Je nepravdepodobné, že výnimka bude mať negatívny vplyv na inováciu.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 13. marca 2014

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      V prílohe IV k smernici 2011/65/EÚ sa dopĺňa tento bod 35:

                     „35.

                     Ortuť v žiarivkách so studenou katódou (CCFL) na podsvietenie obrazoviek z tekutých kryštálov, s maximálnym obsahom 5 mg na žiarivku, používaných v priemyselných monitorovacích a kontrolných prístrojoch uvedených na trh pred 22. júlom 2017.
                     Platí do 21. júla 2024.“


title: Vykonávacia smernica Komisie 2011/38/EÚ z  11. apríla 2011 , ktorou sa mení a dopĺňa príloha V k smernici 2004/33/ES, pokiaľ ide o maximálne hodnoty pH v prípade koncentrátov doštičiek na konci času uchovávania  Text s významom pre EHP

text:
               12.4.2011

               SK

               Úradný vestník Európskej únie

               L 97/28

         VYKONÁVACIA SMERNICA KOMISIE 2011/38/EÚ
   z 11. apríla 2011,
   ktorou sa mení a dopĺňa príloha V k smernici 2004/33/ES, pokiaľ ide o maximálne hodnoty pH v prípade koncentrátov doštičiek na konci času uchovávania
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2002/98/ES z 27. januára 2003, ktorou sa stanovujú normy kvality a bezpečnosti pre odber, skúšanie, spracovanie, uskladňovanie a distribúciu ľudskej krvi a zložiek krvi a ktorou sa mení a dopĺňa smernica 2001/83/ES (1), a najmä na jej článok 29 druhý odsek písm. f),
   keďže:

               (1)

               V bode 2.4 prílohy V k smernici Komisie 2004/33/ES z 22. marca 2004, ktorou sa vykonáva smernica Európskeho parlamentu a Rady 2002/98/ES týkajúca sa niektorých technických požiadaviek na krv a zložky z krvi (2), sa stanovujú minimálne (6,4) a maximálne (7,4) hodnoty pH pre jednotky doštičiek na konci času uchovávania. Preto sa jednotky doštičiek, ktoré nespĺňajú tieto minimálne ani maximálne hodnoty, musia vyraďovať.

               (2)

               Najnovšími vedeckými poznatkami a praktickými skúsenosťami sa ukázalo, že hodnoty vyššie ako pH 7,4 nemajú vplyv na kvalitu a bezpečnosť skladovaných doštičiek na rozdiel od hodnôt pH nižších ako 6,4, ktoré systematicky vedú k ich poškodzovaniu, a že maximálna hodnota pH preto nie je v prípade koncentrátov doštičiek nutná.

               (3)

               Vyraďovanie doštičiek, ktoré prekračujú maximálnu hodnotu pH stanovenú v prílohe V k smernici 2004/33/ES, vedie k značným stratám. Tieto straty môžu v budúcnosti ešte vzrásť z dôvodu nových metód odberu a vreciek na skladovanie, ktoré majú za následok vyššie hodnoty pH na konci času uchovávania.

               (4)

               Maximálna hodnota pH (7,4) v prípade všetkých koncentrátov doštičiek uvedená v prílohe V k smernici 2004/33/ES by sa preto mala zrušiť.

               (5)

               Opatrenia stanovené v tejto smernici sú v súlade so stanoviskom výboru zriadeného článkom 28 smernice 2002/98/ES,

         PRIJALA TÚTO SMERNICU:
   Článok 1
   Príloha V k smernici 2004/33/ES sa mení a dopĺňa v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. júna 2011. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 11. apríla 2011

            Za Komisiu

            predseda

         José Manuel BARROSO

      (1)  Ú. v. EÚ L 33, 8.2.2003, s. 30.

      (2)  Ú. v. EÚ L 91, 30.3.2004, s. 25.

      PRÍLOHA
      V bode 2.4 prílohy V k smernici 2004/33/ES sa v prípade položiek:

                  —

                  „doštičky získané aferézou“,

                  —

                  „doštičky získané aferézou, zbavené leukocytov“,

                  —

                  „zahustená zmes štandardných doštičiek“,

                  —

                  „zahustená zmes štandardných doštičiek zbavených leukocytov“,

                  —

                  „koncentrát štandardných doštičiek“ a

                  —

                  „koncentrát štandardných doštičiek zbavených leukocytov“

            prijateľné výsledky na meranie kvality v prípade hodnoty pH nahrádzajú takto:
      „Minimálne 6,4 upravené na 22 °C na konci času uchovávania“.


title: Vykonávacia smernica Komisie 2011/42/EÚ z  11. apríla 2011 , ktorou sa mení a dopĺňa smernica Rady 91/414/EHS s cieľom zaradiť flutriafol medzi účinné látky a ktorou sa mení a dopĺňa rozhodnutie Komisie 2008/934/ES  Text s významom pre EHP

text:
               12.4.2011

               SK

               Úradný vestník Európskej únie

               L 97/42

         VYKONÁVACIA SMERNICA KOMISIE 2011/42/EÚ
   z 11. apríla 2011,
   ktorou sa mení a dopĺňa smernica Rady 91/414/EHS s cieľom zaradiť flutriafol medzi účinné látky a ktorou sa mení a dopĺňa rozhodnutie Komisie 2008/934/ES
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a stanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam zahŕňal flutriafol.

               (2)

               V súlade s článkom 11e nariadenia (ES) č. 1490/2002 oznamovateľ stiahol svoje podporné stanovisko k zaradeniu uvedenej účinnej látky do prílohy I k smernici 91/414/EHS do dvoch mesiacov od prijatia návrhu hodnotiacej správy. V dôsledku toho bolo prijaté rozhodnutie Komisie 2008/934/ES z 5. decembra 2008 o nezaradení niektorých účinných látok do prílohy I k smernici Rady 91/414/EHS a o odobratí povolení na prípravky na ochranu rastlín obsahujúce tieto látky (4), ktoré sa vzťahovalo aj na nezaradenie flutriafolu.

               (3)

               V súlade s článkom 6 ods. 2 smernice 91/414/EHS podal pôvodný oznamovateľ (ďalej len „žiadateľ“) novú žiadosť o uplatnenie zrýchleného postupu podľa článkov 14 až 19 nariadenia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie pre hodnotenie účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).

               (4)

               Žiadosť bola predložená Spojenému kráľovstvu, ktoré bolo nariadením (ES) č. 1490/2002 určené za spravodajský členský štát. Časová lehota na zrýchlený postup bola dodržaná. Špecifikácia účinnej látky a podporené spôsoby použitia sa zhodujú s tými, ktoré boli predmetom rozhodnutia 2008/934/ES. Uvedená žiadosť takisto spĺňa ostatné vecné a procedurálne požiadavky článku 15 nariadenia (ES) č. 33/2008.

               (5)

               Spojené kráľovstvo vyhodnotilo doplňujúce údaje predložené žiadateľom a vypracovalo doplňujúcu správu. Dňa 15. januára 2010 s touto správou oboznámilo Európsky úrad pre bezpečnosť potravín (ďalej len „úrad“) a Komisiu. Úrad postúpil doplňujúcu správu na pripomienkovanie ostatným členským štátom a žiadateľovi a prijaté pripomienky zaslal Komisii. V súlade s článkom 20 ods. 1 nariadenia (ES) č. 33/2008 a na žiadosť Komisie úrad 14. októbra 2010 predložil Komisii svoj záver o flutriafole (6). Členské štáty a Komisia preskúmali návrh hodnotiacej správy, doplňujúcu správu a záver úradu v rámci Stáleho výboru pre potravinový reťazec a zdravie zvierat a 11. marca 2011 ju sfinalizovali vo forme revíznej správy Komisie týkajúcej sa flutriafolu.

               (6)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú flutriafol, vo všeobecnosti splnia požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznej správe Komisie. Preto je vhodné zaradiť flutriafol do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú túto účinnú látku, môžu udeľovať v súlade s ustanoveniami uvedenej smernice.

               (7)

               Bez toho, aby bol dotknutý uvedený záver, je vhodné získať ďalšie informácie o určitých konkrétnych bodoch. V článku 6 ods. 1 smernice 91/414/ES sa stanovuje, že zaradenie látky do prílohy I môže podliehať určitým podmienkam. Preto je vhodné od žiadateľa vyžadovať, aby predložil ďalšie informácie potvrdzujúce relevantnosť nečistôt prítomných v technických špecifikáciách, posúdenie týkajúce sa rezíduí metabolitov derivátov triazolu (TDMs) v prvotných plodinách, striedajúcich sa plodinách a v produktoch živočíšneho pôvodu, ako aj informácie o dlhodobom riziku pre hmyzožravé vtáky.

               (8)

               Pred zaradením účinnej látky do prílohy I by sa mala poskytnúť primeraná lehota s cieľom umožniť členským štátom a zainteresovaným stranám pripraviť sa na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šiestich mesiacov na preskúmanie existujúcich povolení týkajúcich sa prípravkov na ochranu rastlín s obsahom flutriafolu, aby sa zabezpečilo splnenie požiadaviek stanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali v príslušnom prípade zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa mala poskytnúť dlhšia lehota na predloženie a posúdenie úplnej dokumentácie prílohy III, pokiaľ ide o každý prípravok na ochranu rastlín a každé plánované použitie, v súlade s jednotnými zásadami stanovenými v smernici 91/414/EHS.

               (10)

               Zo skúseností s predchádzajúcimi zaradeniami účinných látok posudzovaných v rámci nariadenia Komisie (EHS) č. 3600/92 z 11. decembra 1992, ktorým sa stanovujú podrobné pravidlá na realizáciu prvého stupňa pracovného programu, na ktorý sa vzťahuje článok 8 (2) smernice Rady 91/414/EHS o umiestnení na trh prípravkov na ochranu rastlín (7) do prílohy I k smernici 91/414/EHS vyplýva, že pri výklade povinností držiteľov existujúcich povolení, pokiaľ ide o prístup k údajom, môžu vzniknúť ťažkosti. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia dokáže preukázať prístup k dokumentácii spĺňajúcej požiadavky prílohy II k uvedenej smernici. Týmto objasnením sa však nestanovujú žiadne nové povinnosti pre členské štáty ani pre držiteľov povolení v porovnaní so smernicami, ktoré sa doteraz prijali a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               V rozhodnutí 2008/934/ES sa stanovuje nezaradenie flutriafolu a odobratie povolení pre prípravky na ochranu rastlín obsahujúce túto látku do 31. decembra 2011. Z prílohy k uvedenému rozhodnutiu je preto potrebné vypustiť riadok týkajúci sa flutriafolu.

               (13)

               Preto je vhodné zodpovedajúcim spôsobom zmeniť a doplniť rozhodnutie 2008/934/ES.

               (14)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Riadok týkajúci sa flutriafolu v prílohe k rozhodnutiu 2008/934/ES sa vypúšťa.
   Článok 3
   Členské štáty prijmú a uverejnia najneskôr do 30. novembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Uvedené ustanovenia uplatňujú od 1. decembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 4
   1.   V prípade potreby členské štáty do 30. novembra 2011 zmenia a doplnia alebo odoberú existujúce povolenia týkajúce sa prípravkov na ochranu rastlín s obsahom flutriafolu ako účinnej látky v súlade so smernicou 91/414/EHS.
   Do tohto dátumu overia najmä to, či sú splnené podmienky stanovené v prílohe I k uvedenej smernici týkajúce sa flutriafolu s výnimkou podmienok stanovených v časti B položky týkajúcej sa tejto účinnej látky, a takisto to, či má držiteľ povolenia v súlade s podmienkami článku 13 uvedenej smernice dokumentáciu spĺňajúcu požiadavky prílohy II k uvedenej smernici, alebo či má k nej prístup.
   2.   Odchylne od odseku 1 členské štáty opätovne prehodnotia najneskôr do 31. mája 2011 každý povolený prípravok na ochranu rastlín s obsahom flutriafolu ako jedinej účinnej látky alebo jednej z viacerých účinných látok, z ktorých všetky sú uvedené v prílohe I k smernici 91/414/EHS, a to v súlade s jednotnými zásadami stanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k uvedenej smernici a s prihliadnutím na časť B položky týkajúcej sa flutriafolu v prílohe I k uvedenej smernici. Na základe uvedeného hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po uvedenom určení členské štáty:

               a)

               v prípade prípravku s obsahom flutriafolu ako jedinej účinnej látky podľa potreby zmenia a doplnia alebo odoberú povolenie najneskôr do 31. mája 2015, alebo

               b)

               v prípade prípravku s obsahom flutriafolu ako jednej z viacerých účinných látok podľa potreby zmenia a doplnia alebo odoberú povolenie najneskôr do 31. mája 2015 alebo do dátumu určeného na takúto zmenu a doplnenie alebo odobratie príslušnou smernicou alebo smernicami, ktorými sa predmetná látka alebo látky doplnili do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 5
   Táto smernica nadobúda účinnosť 1. júna 2011.
   Článok 6
   Táto smernica je určená členským štátom.

      V Bruseli 11. apríla 2011

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Ú. v. EÚ L 333, 11.12.2008, s. 11.

      (5)  Ú. v. EÚ L 15, 18.1.2008, s. 5.

      (6)  Európsky úrad pre bezpečnosť potravín; Záver z partnerského preskúmania účinnej látky flutriafol z hľadiska posúdenia rizika pesticídov. EFSA Journal 2010; 8(10):1868. [50 pp.] doi:10.2903/j.efsa.2010.1868. Online verzia: www.efsa.europa.eu/efsajournal.htm

      (7)  Ú. v. ES L 366, 15.12.1992, s. 10.

      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Účinnosť od

                     Zaradenie platí do

                     Osobitné ustanovenia

                     „346

                     flutriafol
                     č. CAS: 76674-21-0

                     č. CIPAC: 436

                        (RS)-2,4’-difluór-α-(1H-1,2,4-triazol-1-ylmetyl)benzhydryl alkohol

                     ≥ 920 g/kg
                     (racemát)
                     Relevantné nečistoty: Dimetylsulfát: max. obsah: 0,1 g/kg
                     Dimetylformamid: max. obsah: 1 g/kg
                     Metanol: max. obsah: 1 g/kg

                     1. júna 2011

                     31. mája 2021

                     ČASŤ A
                     Povolené môžu byť len použitia ako fungicíd.
                     ČASŤ B
                     Pri implementácii jednotných zásad prílohy VI sa zohľadňujú závery revíznej správy týkajúcej sa flutriafolu finalizovanej Stálym výborom pre potravinový reťazec a zdravie zvierat 11. marca 2011, a najmä jej dodatky I a II.
                     Pri tomto celkovom posúdení členské štáty:

                                 1.

                                 venujú osobitnú pozornosť ochrane bezpečnosti pracovníkov a zabezpečujú, aby v podmienkach používania bolo zahrnuté používanie primeraného osobného ochranného výstroja;

                                 2.

                                 venujú osobitnú pozornosť ochrane podzemnej vody, keď sa účinná látka aplikuje v regiónoch s citlivými pôdnymi a/alebo klimatickými podmienkami;

                                 3.

                                 venujú osobitnú pozornosť dlhodobému riziku pre hmyzožravé vtáctvo.

                           Podmienky povolenia zahŕňajú v prípade potreby opatrenia na zmiernenie rizika.
                     Príslušné členské štáty zabezpečujú, aby žiadateľ predkladal Komisii potvrdzujúce informácie, pokiaľ ide o:

                                 a)

                                 relevantnosť nečistôt prítomných v technických špecifikáciách;

                                 b)

                                 rezíduá metabolitov derivátov triazolu (TDMs) v prvotných plodinách, striedajúcich sa plodinách a v produktoch živočíšneho pôvodu;

                                 c)

                                 dlhodobé riziko pre hmyzožravé vtáctvo.

                           Príslušné členské štáty zabezpečia, aby žiadateľ predložil Komisii informácie stanovené v písmene a) do 1. decembra 2011, informácie stanovené v písmenách b) a c) do 31. mája 2013.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Delegovaná smernica Komisie 2014/11/EÚ z  18. októbra 2013 , ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre šesťmocný chróm v alkalických dávkovačoch používaných na výrobu fotokatód v zosilňovačoch obrazu na účely röntgenového snímania do 31. decembra 2019 a v náhradných dieloch pre systémy röntgenového snímania uvedené na trh EÚ pred 1. januárom 2020  Text s významom pre EHP

text:
               9.1.2014

               SK

               Úradný vestník Európskej únie

               L 4/65

         DELEGOVANÁ SMERNICA KOMISIE 2014/11/EÚ
   z 18. októbra 2013,
   ktorou sa na účely prispôsobenia technickému pokroku mení príloha IV k smernici Európskeho parlamentu a Rady 2011/65/EÚ, pokiaľ ide o výnimku pre šesťmocný chróm v alkalických dávkovačoch používaných na výrobu fotokatód v zosilňovačoch obrazu na účely röntgenového snímania do 31. decembra 2019 a v náhradných dieloch pre systémy röntgenového snímania uvedené na trh EÚ pred 1. januárom 2020
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
   keďže:

               (1)

               Smernicou 2011/65/EÚ sa zakazuje používanie šesťmocného chrómu v elektrických a elektronických zariadeniach uvedených na trh.

               (2)

               Šesťmocný chróm sa používa v alkalických dávkovačoch používaných na výrobu fotokatód zosilňovačov obrazu na účely röntgenového snímania. Ustúpiť od používania šesťmocného chrómu alebo ho nahradiť pri výrobe fotokatód nie je možné, pretože súčasné náhrady a alternatívne technológie nie sú dostatočne spoľahlivé ani dostupné, aby pokryli celú škálu žiadaných výrobkov.

               (3)

               Nie je možné sa vyhnúť tomu, aby istý obsah šesťmocného chrómu z výrobného procesu zostal vo vnútri fotokatód, ktoré sa uvádzajú na trh.

               (4)

               Smernica 2011/65/EÚ by sa preto mala zodpovedajúcim spôsobom zmeniť,

         PRIJALA TÚTO SMERNICU:
   Článok 1
   Príloha IV k smernici 2011/65/EÚ sa mení v súlade s prílohou k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do posledného dňa šiesteho mesiaca po nadobudnutí účinnosti. Komisii bezodkladne oznámia znenie týchto ustanovení.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 18. októbra 2013

            Za Komisiu

            predseda

         José Manuel BARROSO

      (1)  Ú. v. EÚ L 174, 1.7.2011, s. 88.

      PRÍLOHA
      Do prílohy IV k smernici 2011/65/EÚ sa dopĺňa tento bod 30:

                  „30.

                  Šesťmocný chróm v alkalických dávkovačoch používaných na výrobu fotokatód zosilňovačov obrazu na účely röntgenového snímania do 31. decembra 2019 a v náhradných dieloch pre systémy röntgenového snímania uvedené na trh EÚ pred 1. januárom 2020.“


title: Delegovaná smernica Komisie (EÚ) 2019/174 zo 16. novembra 2018, ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo viazané v krištáľovom skle v zmysle vymedzenia v smernici 69/493/EHS (Text s významom pre EHP)

text:
                  5.2.2019

                  SK

                  Úradný vestník Európskej únie

                  L 33/20

         DELEGOVANÁ SMERNICA KOMISIE (EÚ) 2019/174
         zo 16. novembra 2018,
         ktorou sa na účely prispôsobenia vedeckému a technickému pokroku mení príloha III k smernici Európskeho parlamentu a Rady 2011/65/EÚ, pokiaľ ide o výnimku pre olovo viazané v krištáľovom skle v zmysle vymedzenia v smernici 69/493/EHS
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Európskeho parlamentu a Rady 2011/65/EÚ z 8. júna 2011 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. a),
         keďže:

                     (1)

                     Podľa smernice 2011/65/EÚ sú členské štáty povinné zabezpečiť, aby elektrické a elektronické zariadenia uvádzané na trh neobsahovali určité nebezpečné látky vymenované v prílohe II k uvedenej smernici. Táto povinnosť sa nevzťahuje na použitia uvedené v prílohe III k smernici 2011/65/EÚ.

                     (2)

                     Jednotlivé kategórie elektrických a elektronických zariadení, na ktoré sa uplatňuje smernica 2011/65/EÚ (kategórie 1 až 11), sú vymenované v prílohe I k uvedenej smernici.

                     (3)

                     Olovo je obmedzovanou látkou uvedenou v prílohe II k smernici 2011/65/EÚ. Používanie olova viazaného v krištáľovom skle v zmysle definície v prílohe I (kategórie 1, 2, 3 a 4) k smernici Rady 69/493/EHS (2) však bolo vyňaté z tohto obmedzenia a v súčasnosti je uvedené v zázname 29 prílohy III k smernici 2011/65/EÚ. Platnosť tejto výnimky pre kategórie 1 až 7 a kategóriu 10 uplynula 21. júla 2016.

                     (4)

                     Komisia dostala v súlade s článkom 5 ods. 5 smernice 2011/65/EÚ žiadosť o predĺženie platnosti tejto výnimky pred 21. januárom 2015. Výnimka zostáva v platnosti, kým sa neprijme rozhodnutie o uvedenej žiadosti.

                     (5)

                     Oxidy olova (PbO alebo Pb3 O4) sa používajú ako medziprodukt pri chemickej syntéze olovnatého krištáľového skla (LCG). LCG sa používa v elektrických a elektronických zariadeniach, pretože jeho jedinečné kombinácie spracovateľských (čas chladenia, funkčný rozsah), optických (refraktometrický index, disperzia) a dekoratívnych vlastnosti (tvrdosť podľa Vickersa) umožňujú výrobu elektrických a elektronických predmetov, ktoré by sa inak nedali vyrobiť, ako sú špeciálne svietidlá a lustre, podsvietené zrkadlá, hodiny a hodinky, digitálne fotorámčeky a stavebné materiály (osvetlené bloky).

                     (6)

                     Pre nedostatok spoľahlivých náhrad nie je nahradenie alebo odstránenie olova v krištáľovom skle z vedeckého ani technického hľadiska uskutočniteľné. Výnimkou sa neoslabí ochrana životného prostredia a zdravia stanovená v nariadení Európskeho parlamentu a Rady (ES) č. 1907/2006 (3). Platnosť výnimky na používanie olova viazaného v krištáľovom skle v zmysle definície v prílohe I (kategórie 1, 2, 3 a 4) k smernici 69/493/EHS by sa preto mala predĺžiť pre kategórie 1 až 7 a kategóriu 10.

                     (7)

                     Keďže v prípade predmetných použití v súčasnosti na trhu neexistujú spoľahlivé alternatívy, ani nie je pravdepodobné, že sa takéto alternatívy v blízkej budúcnosti na trhu objavia, mala by sa predĺžiť platnosť výnimky pre kategórie 1 až 7 a kategóriu 10 najviac na päť rokov do 21. júla 2021. Vzhľadom na výsledky prebiehajúceho úsilia o nájdenie spoľahlivej náhrady je nepravdepodobné, že by trvanie uvedenej výnimky malo nepriaznivý vplyv na inováciu.

                     (8)

                     Pre kategórie iné ako 1 až 7 a 10 zostáva existujúca výnimka platná počas období stanovených v článku 5 ods. 2 druhom pododseku smernice 2011/65/EÚ. Z dôvodu prehľadnosti by sa dátumy uplynutia platnosti mali doplniť v prílohe III k uvedenej smernici.

                     (9)

                     Smernica 2011/65/EÚ by sa preto mala zodpovedajúcim spôsobom zmeniť,

               PRIJALA TÚTO SMERNICU:

            Článok 1
            Príloha III k smernici 2011/65/EÚ sa mení v súlade s prílohou k tejto smernici.

            Článok 2

               1.   Členské štáty prijmú a uverejnia najneskôr do 29. februára 2020 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
               Tieto ustanovenia uplatňujú od 1. marca 2020.
               Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.

               2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

            Článok 3
            Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.

            Článok 4
            Táto smernica je určená členským štátom.

            V Bruseli 16. novembra 2018

                  Za Komisiu

                  predseda

               Jean-Claude JUNCKER

            (1)  Ú. v. EÚ L 174, 1.7.2011, s. 88.

            (2)  Smernica Rady 69/493/EHS z 15. decembra 1969 o aproximácii právnych predpisov členských štátov o krištáľovom skle (Ú. v. ES L 326, 29.12.1969, s. 36).

            (3)  Nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (Ú. v. EÚ L 396, 30.12.2006, s. 1).

            PRÍLOHA
            V prílohe III sa bod 29 nahrádza takto:

                           „29

                           Olovo viazané v krištáľovom skle v zmysle vymedzenia v prílohe I (kategórie 1, 2, 3 a 4) k smernici Rady 69/493/EHS (*1)

                           Platí do:

                                       —

                                       21. júla 2021 v prípade kategórií 1 až 7 a 10,

                                       —

                                       21. júla 2021 v prípade kategórií 8 a 9, iné ako diagnostické zdravotnícke pomôcky in vitro a priemyselné monitorovacie a kontrolné prístroje,

                                       —

                                       21. júla 2023 v prípade kategórie 8, diagnostické zdravotnícke pomôcky in vitro,

                                       —

                                       21. júla 2024 v prípade kategórie 9, priemyselné monitorovacie a kontrolné prístroje, a v prípade kategórie 11.

               (*1)  Smernica Rady 69/493/EHS z 15. decembra 1969 o aproximácii právnych predpisov členských štátov o krištáľovom skle (Ú. v. ES L 326, 29.12.1969, s. 36).“


title: Vykonávacia smernica Komisie (EÚ) 2018/1027 z 19. júla 2018, ktorou sa mení smernica Rady 66/402/EHS, pokiaľ ide o izolačné vzdialenosti pre Sorghum spp. (Text s významom pre EHP)

text:
                  20.7.2018

                  SK

                  Úradný vestník Európskej únie

                  L 184/4

            VYKONÁVACIA SMERNICA KOMISIE (EÚ) 2018/1027
      z 19. júla 2018,
      ktorou sa mení smernica Rady 66/402/EHS, pokiaľ ide o izolačné vzdialenosti pre Sorghum spp.
      (Text s významom pre EHP)
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (1), najmä na jej článok 21a
      keďže:

                  (1)

                  Podmienky pre výrobu osiva stanovené v smernici 66/402/EHS sú založené na medzinárodne uznávaných normách týkajúcich sa schém pre osivo zavedených Organizáciou pre hospodársku spoluprácu a rozvoj (OECD).

                  (2)

                  Na výročnom zasadnutí OECD v roku 2017 o schémach pre osivo bola norma pre izolačné vzdialenosti pri pestovaní Sorghum spp. zmenená, najmä s prihliadnutím na oblasti, v ktorých prítomnosť S. halepense alebo S. sudanense predstavuje osobitné riziko krížového opelenia.

                  (3)

                  Smernica 66/402/EHS by sa preto mala zodpovedajúcim spôsobom zmeniť.

                  (4)

                  Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

            PRIJALA TÚTO SMERNICU:
      Článok 1
      Zmeny smernice 66/402/EHS
      Príloha I k smernici 66/402/EHS sa mení v súlade s prílohou k tejto smernici.
      Článok 2
      Transpozícia
      1.   Členské štáty prijmú a uverejnia najneskôr do 31. decembra 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
      Tieto ustanovenia sa uplatňujú od 1. januára 2019.
      Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
      2.   Členské štáty bezodkladne oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
      Článok 3
      Nadobudnutie účinnosti
      Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
      Článok 4
      Adresáti
      Táto smernica je určená členským štátom.

         V Bruseli 19. júla 2018

               Za Komisiu

               predseda

            Jean-Claude JUNCKER

         (1)  Ú. v. ES 125, 11.7.1966, s. 2309/66.

         PRÍLOHA
         Bod 2 prílohy I k smernici 66/402/EHS sa nahrádza takto:

                        „2.

                        Plodina musí byť v súlade s týmito požiadavkami, pokiaľ ide o vzdialenosti od susedných zdrojov peľu, ktoré môžu mať za následok nežiaduce cudzoopelenie:

                                    Plodina

                                    Minimálna vzdialenosť

                                       Phalaris canariensis, Secale cereale iné ako hybridy:

                                                —

                                                na výrobu základného osiva

                                    300 m

                                                —

                                                na výrobu certifikovaného osiva

                                    250 m

                                       Sorghum spp.

                                                —

                                                na výrobu základného osiva (*1)

                                    400 m

                                                —

                                                na výrobu certifikovaného osiva (*1)

                                    200 m

                                       xTriticosecale, samoopelivé odrody

                                                —

                                                na výrobu základného osiva

                                    50 m

                                                —

                                                na výrobu certifikovaného osiva

                                    20 m

                                       Zea mays:

                                    200 m

                              Minimálne vzdialenosti uvedené v tabuľke sa nemusia dodržiavať, ak existuje dostatočná ochrana pred akýmkoľvek nežiaducim cudzoopelením.“

            (*1)  Pre oblasti, v ktorých prítomnosť S. halepense alebo S. sudanense predstavuje osobitné riziko krížového opelenia, platí:

                     a)

                     plodiny na výrobu základného osiva Sorghum bicolor alebo jeho hybridy sa musia izolovať najmenej 800 m od akéhokoľvek zdroja tohto kontaminujúceho peľu;

                     b)

                     plodiny na výrobu certifikovaného osiva Sorghum bicolor alebo jeho hybridy sa musia izolovať najmenej 400 m od akéhokoľvek zdroja tohto kontaminujúceho peľu.


title: Vykonávacia smernica Komisie (EÚ) 2018/1028 z 19. júla 2018, ktorou sa opravuje vykonávacia smernica (EÚ) 2016/2109, ktorou sa mení smernica Rady 66/401/EHS, pokiaľ ide o zahrnutie nových druhov a botanického názvu druhu Lolium × boucheanum Kunth (Text s významom pre EHP)

text:
               20.7.2018

               SK

               Úradný vestník Európskej únie

               L 184/7

         VYKONÁVACIA SMERNICA KOMISIE (EÚ) 2018/1028
   z 19. júla 2018,
   ktorou sa opravuje vykonávacia smernica (EÚ) 2016/2109, ktorou sa mení smernica Rady 66/401/EHS, pokiaľ ide o zahrnutie nových druhov a botanického názvu druhu Lolium × boucheanum Kunth
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 21a,
   keďže:

               (1)

               V dôsledku administratívnej chyby vo vykonávacej smernici Komisie (EÚ) 2016/2109 (2), ktorou sa mení smernica 66/401/EHS, bol odkaz na poznámku pod čiarou „1“ v prílohe III k smernici 66/401/EHS omylom vypustený zo zápisu pre Poaceae (Gramineae). Členské štáty už preto nemôžu povoliť zvýšenie maximálnej hmotnosti dávky na 25 ton, ak na to dodávateľ dostal povolenie od príslušného orgánu.

               (2)

               Príslušná príloha k vykonávacej smernici (EÚ) 2016/2109 by sa preto mala zodpovedajúcim spôsobom opraviť.

               (3)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Zmena vykonávacej smernice (EÚ) 2016/2109
   Príloha k vykonávacej smernici (EÚ) 2016/2109 sa mení v súlade s prílohou k tejto smernici.
   Článok 2
   Transpozícia
   1.   Členské štáty prijmú a uverejnia najneskôr do 31. decembra 2018 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Tieto ustanovenia sa uplatňujú od 1. januára 2019.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty bezodkladne oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Bruseli 19. júla 2018

            Za Komisiu

            predseda

         Jean-Claude JUNCKER

      (1)  Ú. v. ES 125, 11.7.1966, s. 2298/66.

      (2)  Vykonávacia smernica Komisie (EÚ) 2016/2109 z 1. decembra 2016, ktorou sa mení smernica Rady 66/401/EHS, pokiaľ ide o zahrnutie nových druhov a botanického názvu druhu Lolium × boucheanum Kunth (Ú. v. EÚ L 327, 2.12.2016, s. 59).

      PRÍLOHA
      V bode 2 prílohy k vykonávacej smernici Komisie (EÚ) 2016/2109, ktorou sa mení príloha III k smernici Rady 66/401/EHS, sa v prvom stĺpci tabuľky zápis pre Poaceae (Gramineae) nahrádza týmto zápisom so sprievodnou poznámkou pod čiarou:

         „Poaceae (Gramineae)
             (1)


title: Vykonávacia smernica Komisie (EÚ) 2018/100 z 22. januára 2018, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES, resp. článku 7 smernice Rady 2002/55/ES týkajúce sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín (Text s významom pre EHP )

text:
               23.1.2018

               SK

               Úradný vestník Európskej únie

               L 17/34

         VYKONÁVACIA SMERNICA KOMISIE (EÚ) 2018/100
   z 22. januára 2018,
   ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES, resp. článku 7 smernice Rady 2002/55/ES týkajúce sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd poľnohospodárskych rastlinných druhov a druhov zelenín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2002/53/ES z 13. júna 2002 o spoločnom katalógu odrôd poľnohospodárskych rastlinných druhov (1), a najmä na jej článok 7 ods. 2 písm. a) a b),
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (2), a najmä na jej článok 7 ods. 2 písm. a) a b),
   keďže:

               (1)

               Smernice Komisie 2003/90/ES (3) a 2003/91/ES (4) boli prijaté s cieľom zabezpečiť, aby boli odrody, ktoré členské štáty zaradia do svojich národných katalógov, v súlade s protokolmi vydanými Úradom Spoločenstva pre odrody rastlín (CPVO), pokiaľ ide o znaky, ktoré musia byť splnené ako minimum pri skúškach rozličných druhov, a minimálne podmienky na skúšanie odrôd, pokiaľ boli takéto protokoly vydané. Odrody, na ktoré sa protokoly CPVO nevzťahujú, sa majú podľa spomínaných smerníc riadiť usmerneniami vydanými Medzinárodnou organizáciou pre ochranu nových druhov rastlín (UPOV).

               (2)

               Od poslednej zmeny smerníc 2003/90/ES a 2003/91/ES, ktoré sa zaviedli vykonávacou smernicou Komisie (EÚ) 2016/1914 (5), vydali CPVO a UPOV nové protokoly a usmernenia a aktualizovali tie predchádzajúce.

               (3)

               Smernice 2003/90/ES a 2003/91/ES by sa preto mali zodpovedajúcim spôsobom zmeniť.

               (4)

               Opatrenia stanovené v tejto smernici sú v súlade so stanoviskom Stáleho výboru pre rastliny, zvieratá, potraviny a krmivá,

         PRIJALA TÚTO SMERNICU:
   Článok 1
   Prílohy I a II k smernici 2003/90/ES sa nahrádzajú textom uvedeným v časti A prílohy k tejto smernici.
   Článok 2
   Prílohy k smernici 2003/91/ES sa nahrádzajú textom uvedeným v časti B prílohy k tejto smernici.
   Článok 3
   Členské štáty môžu pri skúšaní začatom pred 1. septembrom 2018 uplatňovať smernice 2003/90/ES a 2003/91/ES v znení platnom pred ich zmenou zavedenou touto smernicou.
   Článok 4
   Členské štáty prijmú a uverejnia najneskôr do 31. augusta 2018 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení.
   Tieto ustanovenia uplatňujú od 1. septembra 2018.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 5
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 6
   Táto smernica je určená členským štátom.

      V Bruseli 22. januára 2018

            Za Komisiu

            predseda

         Jean-Claude JUNCKER

      (1)  Ú. v. ES L 193, 20.7.2002, s. 1.

      (2)  Ú. v. ES L 193, 20.7.2002, s. 33.

      (3)  Smernica Komisie 2003/90/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/53/ES týkajúcej sa znakov, ktoré musia byť splnené ako minimum pri skúškach a minimálnych podmienok na skúšanie určitých odrôd poľnohospodárskych rastlinných druhov (Ú. v. EÚ L 254, 8.10.2003, s. 7).

      (4)  Smernica Komisie 2003/91/ES zo 6. októbra 2003, ktorou sa ustanovujú vykonávacie opatrenia na účely článku 7 smernice Rady 2002/55/ES týkajúcej sa znakov, ktoré musia byť splnené ako minimum pri skúškach, a minimálnych podmienok na skúšanie určitých odrôd druhov zelenín (Ú. v. EÚ L 254, 8.10.2003, s. 11).

      (5)  Vykonávacia smernica Komisie (EÚ) 2016/1914 z 31. októbra 2016, ktorou sa menia smernice 2003/90/ES a 2003/91/ES, ktorými sa ustanovujú vykonávacie opatrenia na účely článku 7 smernice Rady 2002/53/ES a článku 7 smernice Rady 2002/55/ES, pokiaľ ide o znaky, ktoré musia byť splnené ako minimum pri skúškach, a minimálne podmienky na skúšanie určitých odrôd poľnohospodárskych rastlinných druhov a druhov zelenín (Ú. v. EÚ L 296, 1.11.2016, s. 7).

      PRÍLOHA

         ČASŤ A

      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať technické protokoly CPVO
                (1)

                        Vedecký názov

                        Bežný názov

                        Protokol CPVO

                           Festuca arundinacea Schreb.

                        Kostrava trsteníkovitá

                        TP 39/1 z 1.10.2015

                           Festuca filiformis Pourr.

                        Kostrava vláskovitá

                        TP 67/1 z 23.6.2011

                           Festuca ovina L.

                        Kostrava ovčia

                        TP 67/1 z 23.6.2011

                           Festuca pratensis Huds.

                        Kostrava lúčna

                        TP 39/1 z 1.10.2015

                           Festuca rubra L.

                        Kostrava červená

                        TP 67/1 z 23.6.2011

                           Festuca trachyphylla (Hack.) Krajina

                        Kostrava ovčia pravá

                        TP 67/1 z 23.6.2011

                           Lolium multiflorum Lam.

                        Mätonoh mnohokvetý

                        TP 4/1 z 23.6.2011

                           Lolium perenne L.

                        Mätonoh trváci

                        TP 4/1 z 23.6.2011

                           Lolium × hybridum Hausskn.

                        Mätonoh hybridný

                        TP 4/1 z 23.6.2011

                           Pisum sativum L.

                        Hrach siaty

                        TP 7/2 rev. 2 z 15.3.2017

                           Poa pratensis L.

                        Lipnica lúčna

                        TP 33/1 z 15.3.2017

                           Vicia sativa L.

                        Vika siata pravá

                        TP 32/1 z 19.4.2016

                           Brassica napus L. var. napobrassica (L.) Rchb.

                        Kvaka

                        TP 89/1 z 11.3.2015

                           Raphanus sativus L. var. oleiformis Pers.

                        Reďkev siata olejná

                        TP 178/1 z 15.3.2017

                           Brassica napus L.

                        Repka olejka

                        TP 36/2 zo 16.11.2011

                           Cannabis sativa L.

                        Konopa siata

                        TP 276/1 z 28.11.2012

                           Glycine max (L.) Merr.

                        Sója fazuľová

                        TP 80/1 z 15.3.2017

                           Gossypium spp.

                        Bavlna

                        TP 88/1 z 19.4.2016

                           Helianthus annuus L.

                        Slnečnica ročná

                        TP 81/1 z 31.10.2002

                           Linum usitatissimum L.

                        Ľan siaty

                        TP 57/2 z 19.3.2014

                           Sinapis alba L.

                        Horčica biela

                        TP 179/1 z 15.3.2017

                           Avena nuda L.

                        Ovos nahý

                        TP 20/2 z 1.10.2015

                           Avena sativa L. (vrátane A. byzantina K. Koch)

                        Ovos a červený ovos

                        TP 20/2 z 1.10.2015

                           Hordeum vulgare L.

                        Jačmeň

                        TP 19/4 z 1.10.2015

                           Oryza sativa L.

                        Ryža

                        TP 16/3 z 1.10.2015

                           Secale cereale L.

                        Raž

                        TP 58/1 z 31.10.2002

                           xTriticosecale Wittm. ex A. Camus

                        Hybridy, ktoré sú výsledkom kríženia druhov rodu Triticum s druhmi rodu Secale

                        TP 121/2 rev. 1 zo 16.2.2011

                           Triticum aestivum L.

                        Pšenica

                        TP 3/4 rev. 2 zo 16.2.2011

                           Triticum durum Desf.

                        Tvrdá pšenica

                        TP 120/3 z 19.3.2014

                           Zea mays L.

                        Kukurica

                        TP 2/3 z 11.3.2010

                           Solanum tuberosum L.

                        Zemiak

                        TP 23/3 z 15.3.2017

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV
                (2)

                        Vedecký názov

                        Bežný názov

                        Metodika UPOV

                           Beta vulgaris L.

                        Repa kŕmna

                        TG/150/3 zo 4.11.1994

                           Agrostis canina L.

                        Psinček psí

                        TG/30/6 z 12.10.1990

                           Agrostis gigantea Roth.

                        Psinček obrovský

                        TG/30/6 z 12.10.1990

                           Agrostis stolonifera L.

                        Psinček močiarny

                        TG/30/6 z 12.10.1990

                           Agrostis capillaris L.

                        Psinček obyčajný tenučký

                        TG/30/6 z 12.10.1990

                           Bromus catharticus Vahl

                        Stoklas preháňavý

                        TG/180/3 zo 4.4.2001

                           Bromus sitchensis Trin.

                        Stoklas sitkanský

                        TG/180/3 zo 4.4.2001

                           Dactylis glomerata L.

                        Reznačka laločnatá

                        TG/31/8 zo 17.4.2002

                           xFestulolium Asch. et Graebn.

                        Hybridy, ktoré sú výsledkom kríženia druhov rodu Festuca s druhmi rodu Lolium

                        TG/243/1 z 9.4.2008

                           Phleum nodosum L.

                        Timotejka uzlatá

                        TG/34/6 zo 7.11.1984

                           Phleum pratense L.

                        Timotejka lúčna

                        TG/34/6 zo 7.11.1984

                           Lotus corniculatus L.

                        Ľadenec rožkatý

                        TG/193/1 z 9.4.2008

                           Lupinus albus L.

                        Lupina biela

                        TG/66/4 z 31.3.2004

                           Lupinus angustifolius L.

                        Lupina úzkolistá

                        TG/66/4 z 31.3.2004

                           Lupinus luteus L.

                        Lupina žltá

                        TG/66/4 z 31.3.2004

                           Medicago doliata Carmign.

                        Lucerna tŕňovitá

                        TG/228/1 z 5.4.2006

                           Medicago italica (Mill.) Fiori

                        Lucerna talianska

                        TG/228/1 z 5.4.2006

                           Medicago littoralis Rohde ex Loisel.

                        Lucerna pobrežná

                        TG/228/1 z 5.4.2006

                           Medicago lupulina L.

                        Lucerna ďatelinová

                        TG/228/1 z 5.4.2006

                           Medicago murex Willd.

                        Lucerna guľatá

                        TG/228/1 z 5.4.2006

                           Medicago polymorpha L.

                        Lucerna najmenšia

                        TG/228/1 z 5.4.2006

                           Medicago rugosa Desr.

                        Lucerna vráskavá

                        TG/228/1 z 5.4.2006

                           Medicago sativa L.

                        Lucerna siata

                        TG/6/5 zo 6.4.2005

                           Medicago scutellata (L.) Mill.

                        Lucerna štítovitá

                        TG/228/1 z 5.4.2006

                           Medicago truncatula Gaertn.

                        Lucerna súdkovitá

                        TG/228/1 z 5.4.2006

                           Medicago × varia T. Martyn

                        Lucerna menlivá

                        TG/6/5 zo 6.4 2005

                           Trifolium pratense L.

                        Ďatelina lúčna

                        TG/5/7 zo 4.4.2001

                           Trifolium repens L.

                        Ďatelina plazivá

                        TG/38/7 z 9.4.2003

                           Vicia faba L.

                        Bôb obyčajný

                        TG/8/6 zo 17.4.2002

                           Arachis hypogaea L.

                        Podzemnica olejná

                        TG/93/4 z 9.4.2014

                           Brassica rapa L. var. silvestris (Lam.) Briggs

                        Repica olejnatá

                        TG/185/3 zo 17.4.2002

                           Carthamus tinctorius L.

                        Požlt farbiarsky

                        TG/134/3 z 12.10.1990

                           Papaver somniferum L.

                        Mak siaty

                        TG/166/4 z 9.4.2014

                           Sorghum bicolor (L.) Moench

                        Cirok dvojfarebný

                        TG/122/4 z 25.3.2015

                           Sorghum sudanense (Piper) Stapf.

                        Cirok sudánsky

                        TG 122/4 z 25.3.2015

                           Sorghum bicolor (L.) Moench × Sorghum sudanense (Piper) Stapf

                        Hybridy, kotré sú výsledkom kríženia ciroku dvojfarebného a ciroku sudánskeho

                        TG 122/4 z 25.3.2015

                  “

         ČASŤ B

      „
            PRÍLOHA I

               Zoznam druhov uvedených v článku 1 ods. 2 písm. a), ktoré majú spĺňať skúšobné protokoly CPVO
                (3)

                        Vedecký názov

                        Bežný názov

                        Protokol CPVO

                           Allium cepa L. (skupina Cepa)

                        Cibuľa a cibuľa kuchynská nakopená

                        TP 46/2 z 1.4.2009

                           Allium cepa L. (Aggregatum group)

                        Šalotka

                        TP 46/2 z 1.4.2009

                           Allium fistulosum L.

                        Cibuľa zimná

                        TP 161/1 z 11.3.2010

                           Allium porrum L.

                        Pór pestovaný

                        TP 85/2 z 1.4.2009

                           Allium sativum L.

                        Cesnak kuchynský

                        TP 162/1 z 25.3.2004

                           Allium schoenoprasum L.

                        Cesnak pažítkový

                        TP 198/2 z 11.3.2015

                           Apium graveolens L.

                        Zeler

                        TP 82/1 z 13.3.2008

                           Apium graveolens L.

                        Zeler voňavý buľvový

                        TP 74/1 z 13.3.2008

                           Asparagus officinalis L.

                        Špargľa

                        TP 130/2 zo 16.2.2011

                           Beta vulgaris L.

                        Repa obyčajná (cvikla) vrátane cheltenhamskej

                        TP 60/1 z 1.4.2009

                           Beta vulgaris L.

                        Repa obyčajná pravá špenátová alebo zeleninová (mangold)

                        TP 106/1 z 11.3.2015

                           Brassica oleracea L.

                        Kel kučeravý

                        TP 90/1 zo 16.2.2011

                           Brassica oleracea L.

                        Karfiol

                        TP 45/2 rev. z 15.3.2017

                           Brassica oleracea L.

                        Brokolica

                        TP 151/2 rev. z 15.3.2017

                           Brassica oleracea L.

                        Ružičkový kel

                        TP 54/2 rev. z 15.3.2017

                           Brassica oleracea L.

                        Kaleráb

                        TP 65/1 rev. z 15.3.2017

                           Brassica oleracea L.

                        Kel hlávkový, kapusta hlávková biela, kapusta hlávková červená

                        TP 48/3 rev. z 15.3.2017

                           Brassica rapa L.

                        Kapusta čínska

                        TP 105/1 z 13.3.2008

                           Capsicum annuum L.

                        Paprika ročná

                        TP 76/2 rev. z 15.3.2017

                           Cichorium endivia L.

                        Čakanka štrbáková pravá kučeravá, čakanka štrbáková pravá širokolistá

                        TP 118/3 z 19.3.2014

                           Cichorium intybus L.

                        Čakanka obyčajná siata cigóriová (priemyselná)

                        TP 172/2 z 1.12.2005

                           Cichorium intybus L.

                        Čakanka obyčajná

                        TP 173/1 z 25.3.2004

                           Citrullus lanatus (Thunb.) Matsum. et Nakai

                        Dyňa červená

                        TP 142/2 z 19.3.2014

                           Cucumis melo L.

                        Melón žltý

                        TP 104/2 z 21.3.2007

                           Cucumis sativus L.

                        Uhorka siata šalátová a uhorka siata nakladačka

                        TP 61/2 z 13.3.2008

                           Cucurbita maxima Duchesne

                        Tekvica obrovská

                        TP 155/1 z 11.3.2015

                           Cucurbita pepo L.

                        Tekvica alebo cuketa

                        TP 119/1rev. z 19.3.2014

                           Cynara cardunculus L.

                        Artičoka zeleninová a artičoka kardová

                        TP 184/2 z 27.2.2013

                           Daucus carota L.

                        Mrkva obyčajná a mrkva kŕmna

                        TP 49/3 z 13.3.2008

                           Foeniculum vulgare Mill.

                        Fenikel

                        TP 183/1 z 25.3.2004

                           Lactuca sativa L.

                        Šalát siaty

                        TP 13/5 rev. 2 z 15.3.2017

                           Solanum lycopersicum L.

                        Rajčiak jedlý

                        TP 44/4 rev. 2 z 19.4.2016

                           Petroselinum crispum (Mill.) Nyman ex A. W. Hill

                        Petržlen

                        TP 136/1 z 21.3.2007

                           Phaseolus coccineus L.

                        Fazuľa šarlátová

                        TP 9/1 z 21.3.2007

                           Phaseolus vulgaris L.

                        Fazuľa záhradná kríčkovitá a fazuľa záhradná tyčová

                        TP 12/4 z 27.2.2013

                           Pisum sativum L. (partim)

                        Hrach siaty pravý stržňový, hrach siaty pravý lúskavý a hrach siaty pravý cukrový

                        TP 7/2 rev. 2 z 15.3.2017

                           Raphanus sativus L.

                        Reďkev siata pravá (reďkovka)

                        TP 64/2 rev. z 11.3.2015

                           Rheum rhabarbarum L

                        Rebarbora vlnitá

                        TP 62/1 z 19.4.2016

                           Scorzonera hispanica L.

                        Hadomor španielsky

                        TP 116/1 z 11.3.2015

                           Solanum melongena L.

                        Ľuľok baklažánový (baklažán)

                        TP 117/1 z 13.3.2008

                           Spinacia oleracea L.

                        Špenát siaty

                        TP 55/5 rev. 2 z 15.3.2017

                           Valerianella locusta (L.) Laterr.

                        Valeriánka poľná

                        TP 75/2 z 21.3.2007

                           Vicia faba L. (partim)

                        Bôb obyčajný

                        TP Broadbean/1 z 25.3.2004

                           Zea mays L. (partim)

                        Kukurica siata cukrová a kukurica siata pukancová

                        TP 2/3 z 11.3.2010

                           Solanum lycopersicum L. × Solanum habrochaites S. Knapp & D.M. Spooner; Solanum lycopersicum L. × Solanum peruvianum (L.) Mill.; Solanum lycopersicum L. × Solanum cheesmaniae (L. Ridley) Fosberg

                        Podpníky pre rajčiaky

                        TP 294/1 rev. 2 z 15.3.2017

                           Cucurbita maxima × Cucurbita moschata

                        Medzidruhové hybridy Cucurbita maxima Duch. × Cucurbita moschata Duch. na použitie ako podpníky

                        TP 311/1 z 15.3.2017

            PRÍLOHA II

               Zoznam druhov uvedených v článku 1 ods. 2 písm. b), ktoré majú spĺňať skúšobné metodiky UPOV
                (4)

                        Vedecký názov

                        Bežný názov

                        Metodika UPOV

                           Brassica rapa L.

                        Kapusta poľná

                        TG/37/10 zo 4.4.2001

                           Cichorium intybus L.

                        Čakanka obyčajná siata listová (šalátová)

                        TG/154/4 z 5.4.2017

                  “

         (1)  Znenie týchto protokolov je uverejnené na webovej stránke CPVO (www.cpvo.europa.eu).

         (2)  Znenie týchto metodík je uverejnené na webovej stránke UPOV (www.upov.int).

         (3)  Znenie týchto protokolov je uverejnené na webovej stránke CPVO (www.cpvo.europa.eu).

         (4)  Znenie týchto metodík je uverejnené na webovej stránke UPOV (www.upov.int).